Document ID: 31980R3478

ΚΑΝΟΝΙΣΜΟΣ (ΕΟΚ) αριθ. 3478/80 ΤΗΣ ΕΠΙΤΡΟΠΗΣ της 30ής Δεκεμβρίου 1980 περί τροποποιήσεως διαφόρων κανονισμών του τομέως των σπόρων προς σπορά μετά την προσχώρηση της Ελληνικής Δημοκρατίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως της Ελλάδος(1), και ιδίως το άρθρο 146, παράγραφος 2,
Εκτιμώντας:
ότι σύμφωνα με το άρθρο 22 της πράξεως προσχωρήσεως της Ελλάδος, οι προσαρμογές των πράξεων που απαριθμούνται στον πίνακα του παραρτήματος II της εν λόγω πράξεως πρέπει να πραγματοποιούνται σύμφωνα με τις κατευθύνσεις που ορίζονται στο παράρτημα αυτό-
ότι είναι επίσης αναγκαίες τροποποιήσεις των πράξεων που εκδίδονται μετά την υπογραφής της συνθήκης προσχωρήσεως και ισχύουν μετά την 1η Ιανουαρίου 1981-
ότι στον τομέα των σπόρων προς σπορά πρέπει να συμπληρωθούν με προσθήκη ορισμένων αναφορών στην ελληνική γλώσσα ο κανονισμός (ΕΟΚ) αριθ. 1445/76 της Επιτροπής της 22ας Ιουνίου 1976 περί καθορισμού καταλόγου των διαφόρων ποικιλιών του "Lolium perenne L"(2), όπως τροποποιήθηκε τελευταία από τον κανονισμό (ΕΟΚ) αριθ. 1501/80(3), καθώς και ο κανονισμός (ΕΟΚ) αριθ. 1119/79 της Επιτροπής της 6ης Ιουνίου 1979 περί ειδικών λεπτομερειών εφαρμογής του καθεστώτος των πιστοποιητικών εισαγωγής στον τομέα των σπόρων προς σπορά(4), όπως τροποποιήθηκε από τον κανονισμό (ΕΟΚ) 1516/79(5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1445/76 τροποποιείται ως ακολούθως:
1. Στον τίτλο 1 του παραρτήματος I, προστίθενται οι ακόλουθες λέξεις:
"Παράρτημα I"
"Ποικιλίαι μακρόβιοι, όψιμοι ή ημιόψιμοι".
2. Στον τίτλο του παραρτήματος II, προστίθενται οι ακόλουθες λέξεις:
"Παράρτημα II"
"Ποικιλίαι βραχύβιοι, ημιόψιμοι, ημιπρώιμοι".
Άρθρο 2
Στο άρθρο 6, παράγραφος 2, του κανονισμού (ΕΟΚ) αριθ. 1119/79 προστίθεται η ακόλουθη φράση:
"Εισαγωγή στα πλαίσια ενός συμβολαίου πολλαπλασιασμού".
Άρθρο 3
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 30 Δεκεμβρίου 1980.

Labels: 3
17
6